
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«02» чэрвеня 2026 г.
	       № 67 
	                        г. Масква





Аб унясенні змяненняў у падпункт 42 пункта 15 
Парадку запаўнення дэкларацыі на тавары


У адпаведнасці з пунктам 5 артыкула 105 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў падпункт 42 пункта 15 Парадку запаўнення дэкларацыі на тавары, зацверджанага Рашэннем Камісіі Мытнага саюза ад 20 мая 2010 г. № 257 «Аб форме дэкларацыі на тавары і парадку яе запаўнення», змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за 1 кастрычніка 2026 г.



	Старшыня Калегіі
Еўразійскай эканамічнай камісіі
	
Б. Сагінтаеў



	
	ДАДАТАК
да Рашэння Калегіі
Еўразійскай эканамічнай камісіі 
ад 2 чэрвеня 2026 г. № 67






ЗМЯНЕННІ,
якія ўносяцца ў падпункт 42 пункта 15 
Парадку запаўнення дэкларацыі на тавары

1. Абзац сорак дзявяты (пасля табліцы) пасля слоў «на мытным складзе» дапоўніць словамі «, у збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара».
2. Пасля абзаца сорак дзявятага (пасля табліцы) дапоўніць абзацам наступнага зместу:
«нумар і дата дакумента, які зацвярджае стварэнне зоны мытнага кантролю ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара, а ў выпадку, калі ў адпаведнасці з заканадаўствам дзяржаў – членаў Саюза вядзецца ўлік зон мытнага кантролю, – нумар зоны мытнага кантролю (рэгістрацыйны нумар зоны мытнага кантролю), калі захоўванне тавараў пад мытнай працэдурай мытнага склада будзе ажыццяўляцца ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара;».

